ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ԴԵԿՏԵՄԲԵՐԻ 19-Ի N 1442-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» Հայաստանի Հանրապետության կառավարության որոշման նախագծի

1. Իրավական ակտի ընդունման անհրաժեշտությունը (նպատակը)

«Հայաստանի Հանրապետության կառավարության 2013 թվականի դեկտեմբերի 19-ի N1442-Ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունումը պայմանավորված է ՀՀ կառավարության 2013 թվականի դեկտեմբերի 19-ի N1442-Ն որոշմամբ հիմնադրված Սևանի իշխանի պաշարների վերականգնման և ձկնաբուծության զարգացման հիմնադրամի (այսուհետ՝ Հիմնադրամ) հոգաբարձուների խորհրդի կազմում խորհրդի որոշ անդամների փոփոխության անհրաժեշտությամբ։  
2. Ընթացիկ իրավիճակը և խնդիրները

ՀՀ կառավարության 2013 թվականի դեկտեմբերի 19-ի N1442-Ն որոշմամբ (ներառյալ՝ հետագա փոփոխութունները) Հիմնադրամի հոգաբարձուների խորհրդի քանակական կազմը սահմանվել է 9-ն անդամ: Խորհրդի կազմում, ի թիվս այլ անդամների, ընդգրկվել են հետևյալ թվով 7 պաշտոնատար անձինք, ովքեր ներկայումս չեն զբաղեցնում իրենց՝ խորհրդի կազմը համալրելու պահին զբաղեցրած պաշտոնները՝  

	Վ. Գաբրիելյան
	- ՀՀ փոխվարչապետ, ՀՀ միջազգային տնտեսական ինտեգրման և բարեփոխումների նախարար

	Ա. Ղարիբյան
	- ՀՀ Նախագահի գլխավոր խորհրդական

	Ի. Առաքելյան
	- ՀՀ գյուղատնտեսության նախարար

	Ա. Մինասյան
	- ՀՀ բնապահպանության նախարար

	Ա. Ջանջուղազյան
	- ՀՀ ֆինանսների նախարարի առաջին տեղակալ

	Է. Տարասյան
	- ՀՀ տնտեսական զարգացման և ներդրումների նախարարի տեղակալ

	Կ. Բաթոյան
	- ՀՀ Գեղարքունիքի մարզպետ

	Յու. Ջավադյան
	- Սևանա լճի հիմնահարցերի հանձնաժողովի նախագահի տեղակալ



Ներկայումս, հաշվի առնելով այն հանգամանքը, որ վերը նշված պաշտոնների մի մասն զբաղեցնում են այլ անձինք, իսկ վերը նշված պաշտոնատար անձանց մի մասը, որոնց անդամակցությունը նպատակահարմար է շարունակել՝ վերջիններիս մասնագիտական կարողությունների տեսանկյունից, ներկայումս զբաղեցնում են այլ պաշտոններ, ուստի անհրաժեշտ է փոփոխություններ կատարել հոգաբարձուների խորհրդի կազմում՝ այն համալրելով համապատասխան պաշտոններում նշանակված անձանցով։ Միաժամանակ, հաշվի առնելով, որ հոգաբարձուների խորհրդի որոշ անդամներ նշանակված են եղել իրենց զբաղեցրած պաշտոնի և Հիմնադրամի կողմից իրականացվող գործունեության ու նպատակների առավել սերտ առնչությամբ, ուստի նպատակահարմար է նախատեսել, որ այդ պաշտոնն զբաղեցնող անձինք խորհրդի կազմում ընդգրկվում են ի պաշտոնե: 
3.  Կարգավորման նպատակը և բնույթը
Իրավական ակտի նախագծի նպատակն է Հիմնադրամի հոգաբարձուների խորհրդի կազմը համալրել նոր անդամներով, ինչը կապահովի Հիմնադրամի հետագա գործունեության բնականոն շարունակականությունը: 
4. Նախագծի մշակման գործընթացում ներգրավված ինստիտուտները և անձինք
Իրավական ակտի նախագիծը մշակվել է Հիմնադրամի աշխատակազմի կողմից:
5. Ակնկալվող արդյունքը
«Հայաստանի Հանրապետության կառավարության 2013 թվականի դեկտեմբերի 19-ի N1442-ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման արդյունքում Հիմնադրամի կառավարման բարձրագույն մարմնի՝ հոգաբարձուների խորհրդի կազմը կհամալրվի նոր անդամներով:
ՏԵՂԵԿԱՆՔ

Նախագծի ընդունման դեպքում ՀՀ պետական բյուջեում ծախսերի կամ եկամուտների ավելացման կամ նվազեցման մասին
«Հայաստանի Հանրապետության կառավարության 2013 թվականի դեկտեմբերի 19-ի N1442-ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման դեպքում պետական բյուջեում ծախսերի կամ եկամուտների էական ավելացումներ կամ նվազեցումներ չեն սպասվում:

ՏԵՂԵԿԱՆՔ
Նախագծի ընդունման դեպքում այլ իրավական ակտում փոփոխություններ և լրացումներ
կատարելու անհրաժեշտության մասին
«Հայաստանի Հանրապետության կառավարության 2013 թվականի դեկտեմբերի 19-ի N1442-ն որոշման մեջ փոփոխություն կատարելու մասին» ՀՀ կառավարության որոշման նախագծի ընդունման դեպքում այլ իրավական ակտերում լրացումներ կամ փոփոխություններ կատարելու անհրաժեշտություն չկա:

